A társadalombiztosítási támogatással rendelt gyógyászati segédeszközt napi rendszerességgel használók az átlagfogyasztási sávhatárhoz képest 1697 kWh-val megemelt, kedvezményes sávhatárig jogosultak a rezsicsökkentett árra.

A kedvezményt a vonatkozó kormányrendelet hatálybalépésétől, 2022. augusztus 24-étől igényelheti minden olyan fogyasztó, aki, vagy akivel egy háztartásban élő személy napi rendszerességgel használja a kormányrendeletben leírt gyógyászati segédeszközök valamelyikét.

A kérelem benyújtása során új felhasználási hely esetén igazolni szükséges a villamosenergia szolgáltatásra vonatkozó szerződéses jogviszony fennállását, vagy ha már történt számlakibocsátás, szükséges a kérelem benyújtása előtt kézhez kapott utolsó villamosenergia számla, és számlarészletező teljes terjedelmében, továbbá annak teljesítését igazoló banki/postai bizonylat másolati példánya.